|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****Odluke o sufinanciranju katastarske izmjere i obnove zemljišnih knjiga****na području Općine Gornja Rijeka za dio katastarske općine Gornja Rijeka**  |
| **OPĆINA GORNJA RIJEKA** |
| **Početak savjetovanja****8. prosinca 2017.** | **Završetak savjetovanja** **18. prosinca 2017.** |

RAZLOG DONOŠENJA

|  |
| --- |
|  Člankom 5. stavcima 1, 2, 3, 4. i 5. Zakona o državnoj izmjeri i katastru nekretnina („Narodne novine“ broj 16/07, 124/10, 56/13, 121/16. i 9/17) propisano je da se poslovi državne izmjere i katastra nekretnina obavljaju se na temelju petogodišnjih i godišnjih programa. Programima se utvrđuju u prvome redu područja na kojima će se obaviti osnovni geodetski radovi, topografske izmjere i izradba državnih karata, izmjera i označivanje državne granice, izradba katastra nekretnina te izvori financiranja za provedbu Programa.Petogodišnje programe donosi Hrvatski sabor, a godišnje programe Vlada Republike Hrvatske. Petogodišnji programi objavljuju se u »Narodnim novinama«.Sredstva potrebna za izvršenje Programa te za izradbu i održavanje katastra nekretnina osiguravaju se u državnome proračunu te iz drugih izvora. Člankom 5. stavkom 6. Zakona o državnoj izmjeri i katastru nekretnina određeno je da u osiguravanju sredstava za obavljanje poslova državne izmjere i katastra nekretnina mogu sudjelovati županije, gradovi, općine te druge zainteresirane fizičke i pravne osobe. Člankom 5. stavkom 7. Zakona o državnoj izmjeri i katastru nekretnina propisano je da Jedinice lokalne samouprave mogu u financiranje poslova katastra nekretnina uključiti pravne i fizičke osobe koje su nositelji prava na nekretninama na području obavljanja tih poslova, odlukom predstavničkog tijela. Člankom 5. stavkom 8. Zakona o državnoj izmjeri i katastru nekretnina propisano je da će se Odlukom predstavničkog tijela odrediti visina sredstava koje trebaju osigurati nositelji prava za pojedinu nekretninu.Državna geodetska uprava donijela je Odluku o katastarskoj izmjeri na području Općine Gornja Rijeka za dio katastarske općine Gornja Rijeka („Narodne novine“ broj 99/17).Sukladno sklopljenom Ugovoru o javnim uslugama obavljanja geodetsko katastarskih usluga u svrhu izrade katastra nekretnina na području Općine Gornja Rijeka za dio katastarske općine Gornja Rijeka između Državne geodetske uprave, Koprivničko-križevačke županije, Općine Gornja Rijeka i tvrtke Cadcom d.o.o., vrijednost obavljanja geodetsko-katastarskih radova u svrhu izrade katastra nekretnina iznosi 5.236.950,00 kuna, od čega Državna geodetska uprava sufinancira 40%, Koprivničko-križevačke županija 15%, te Općina Gornja Rijeka 45%. Na navedeni iznos valja nadodati troškove suda, katastra, troškove javnog izlaganja, troškove pošte, uredskog materijala, informatičke troškove i slično.Odlukom o sufinanciranju katastarske izmjere i obnove zemljišnih knjiga na području Općine Gornja Rijeka za do katastarske općine Gornja Rijeka određuje se visina sredstava kojima fizičke i pravne osobe – nositelji prava na nekretninama sudjeluju u provedbi nove katastarske izmjere i obnove zemljišnih knjiga za dio katastarske općine Gornja Rijeka.Savjetovanje se provodi radi dobivanja povratnih informacija od zainteresirane javnosti u svezi predloženog sufinanciranja katastarske izmjere i obnove zemljišnih knjiga na području Općine Gornja Rijeka za do katastarske općine Gornja Rijeka. |

Pozivamo predstavnike zainteresirane javnosti da najkasnije do 18. prosinca 2017. godine dostave svoje komentare na Nacrt Odluke o sufinanciranju katastarske izmjere i obnove zemljišnih knjiga na području Općine Gornja Rijeka za dio katastarske općine Gornja Rijeka putem OBRASCA za savjetovanja na e-mail: opcina-gornja-rijeka@kc.t-com.hr

Po završetku savjetovanja, svi pristigli doprinosi bit će javno dostupni na internetskoj stranici Općine Gornja Rijeka te priloženi uz prijedlog akta o kojem će raspravljati Općinsko vijeće Općine Gornja Rijeka.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca. Zahvaljujemo na doprinosu u izradi što kvalitetnijeg Nacrta Odluke o sufinanciranju katastarske izmjere i obnove zemljišnih knjiga na području Općine Gornja Rijeka za dio katastarske općine Gornja Rijeka.